Predkladacia správa

Materiál “Informácia o priebehu rokovaní a záveroch prijatých XIV. Valným zhromaždením Svetovej organizácie cestovného ruchu v Soule, Kórea a Osake, Japonsko v dňoch 23.9. – 1.10.2001” predkladá Ministerstvo hospodárstva SR ako garant pre spoluprácu v oblasti cestovného ruchu na základe uznesenia vlády SR č. 887 z 19. 9.2001.

Cieľom materiálu je informovať vládu SR o priebehu rokovaní a záveroch prijatých na XIV. Valnom zhromaždení Svetovej organizácie cestovného ruchu v Soule, Kórea a Osake, Japonsko. Svetová organizácia cestovného ruchu je medzivládnou organizáciou zapojenou do systému medzinárodných organizácií so štatútom OSN a jej hlavným cieľom je všestranná podpora cestovného ruchu vzhľadom na jeho dynamiku rozvoja, ekonomický prínos a zvyšovanie mierovej konfrontácie rôznych civilizácií a kultúr.